Ханс Магнус Енценсбергер
На политически предпочитания

Превод от немски: Надежда Андреева, —

chitanka.info

Тази бегла усмивка на челистката

след каденцата във втората част,

макар че съветът за сигурност

току-що е свикан на сесия;

сериозността, с която онази жена

се гримира в полусрутена боксониера,

макар че в правителствения квартал

продължават да стрелят;

семейната разправия на осемдесетгодишни съпрузи,

заради котешки косми в леглото,

макар че преговорите за мир

са стигнали до решителна фаза;

вой и врява до Бога за юбилейната чаша,

строшена от несръчна прислужница,

макар че във този момент валутният фонд

отказва да помогне със кредит;

зад плевнята любовната двойка,

загубила ум и дъх от усилия,

макар че

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.